**Révfülöp Község Önkormányzatának**

**Éves ellenőrzési jelentése**

**2019 évről**

**I. A belső ellenőrzés által végzett tevékenység bemutatása önértékelés alapján**

Révfülöp Község Önkormányzata 2019 évi belső ellenőrzési tevékenységét az alábbi jogszabályok határozták meg:

- az államháztartásról szóló 2011. évi CXC, törvény

- az államháztartásról szóló törvény végrehajtásáról szóló 368/2011 (XII.31.) Korm. Rendelet

- a költségvetési szervek belső kontrollrendszeréről szóló 370/2011 (XII.31.) Korm. Rendelet

**1, A feladatellátás módja**

Révfülöp Község Önkormányzatának belső ellenőrzése- megbízási szerződés keretében- 1 fő belső ellenőrrel valósult meg 2019 évben.

A belső ellenőrzés funkcionális függetlensége biztosított volt, feladatát a jegyzővel, a pénzügyi munkatársakkal való egyeztetéssel, a megkötött szerződés keretei között látta el a vonatkozó jogszabályok, az NGM útmutató és a Belső Ellenőrzési Kézikönyv előírásai alapján végezte. Az ellenőr operatív tevékenység ellátásában nem vett részt.

**2, Éves ellenőrzési tervben foglalt feladatok végrehajtása**

Révfülöp Község Önkormányzatának Képviselő Testülete 2019 évi belső ellenőrzési tervét 149/2018. (XII.10.) számú határozatával hagyta jóvá. Az ellenőrzési tervet év közben nem módosították.

A tervezett ellenőrzés maradéktalanul megvalósult. Az ellenőrzésről készített ellenőrzési jelentést a belső ellenőr az ellenőrzés terv ütemezése szerint átadta. A belső ellenőrzés soron kívüli ellenőrzést nem végzett.

Az ellenőrzés büntető-, szabálysértési, kártérítési valamint fegyelmi eljárás megindítására okot adó cselekményt nem tárt fel.

Az ellenőrzéshez kapcsolódóan tanácsadási tevékenység végzése is folyt külön írásbeli megbízás nélkül.

A lefolytatott ellenőrzésről készített jelentés összhangban volt az ellenőrzési programmal, teljesítette a belső ellenőrzés célját. Tartalmát tekintve megfelel a 270/2011 (XII.31.) Korm rendelet 39.§-ában előírtaknak.

2019 évre vonatkozó éves ellenőrzési terv teljesítése, az ellenőrzések összesítése

|  |  |  |
| --- | --- | --- |
| Tárgy | Ellenőrzés célja | Módszer |
| 2018 évi vagyongazdálkodás ellenőrzése | Annak ellenőrzése, hogy az Önkormányzatnál a vagyonnal kapcsolatos nyilvántartásokat a jogszabályi előírásoknak és a saját szabályzatokban foglaltaknak megfelelően végezték-e, teljesítették-e az évenkénti leltározási kötelezettséget. | Szabályszerűségi ellenőrzés,  |

Az ellenőrzés során az ellenőrzött terüket munkatársai konstruktív hozzáállása és közreműködése segítette az ellenőrzés lefolytatását, akadályok nem merültek fel a végrehajtás során. A megállapítások előzetesen egyeztetésre kerültek és úgy nyerték el végső formájukat.

Ellenőrzés során tett összegzett megállapítások:

Révfülöp Nagyközség Önkormányzata megbízásából a belső ellenőrzés arra irányult, hogy az Önkormányzatnál a vagyonnal kapcsolatos nyilvántartásokat a jogszabályi előírásoknak és a saját szabályzatokban foglaltaknak megfelelően végezték-e.

Főbb megállapítások:

* Révfülöp Nagyközség Önkormányzata vagyonnyilvántartását naprakészen vezeti számítógépes program használatával.
* A vagyonkataszteri nyilvántartásban szereplő ingatlanok bruttó értéke meg egyezik a számviteli nyilvántartások adataival.
* 2018. évi beszámoló részét képező mérleg összeállításánál figyelembe vették a 4/20130 (I.11.). kormányrendelet

Az ellenőrzés tapasztalatai alapján az ellenőrzés javaslatot nem fogalmaz meg.

A tervezett ellenőrzésen kívül soron kívüli ellenőrzés lefolytatására okot adó körülmény nem merült fel.

**3, Belső ellenőrzési egység humán erőforrás ellátottsága**

Révfülöp Község Önkormányzatánál 2019 évben megbízási szerződés alapján külső szolgáltató belső ellenőr látta el a belső ellenőri munkát. A belső ellenőr a jogszabályi előírásoknak megfelelően rendelkezik a szükséges végzettséggel, 5113591 számon szerepel a belső ellenőrök nyilvántartásában, az előírt két évenkénti továbbképzésen ütemterv szerűen

részt vett.

**4, Funkcionális függetlenség biztosítása, összeférhetetlenség**

A belső ellenőr tevékenységét megbízási szerződés keretében végezte. Az ellenőr az ellenőrzött szervnél operatív tevékenység ellátásában nem vett részt. A belső ellenőrnél a költségvetési szervek belső kontrollrendszeréről szóló 370/2011 (XII.31.) Korm. Rendelet 20.§. a szerinti összeférhetetlenségre okot adó körülmény nem állt fenn.

**5, Tanácsadó tevékenység**

2019 évi ellenőrzési munkatervben időkeretben nem szerepelt a tanácsadói tevékenységre fordítható idő. Ettől függetlenül a tanácsadások a jegyzővel és a pénzügyi munkatársakkal való konzultációval valósult meg személyesen illetve telefonos megkeresés alkalmával. Írásbeli felkérés alapján elvégzett tanácsadói tevékenységre nem került sor 2019 évben.

**6, A bizonyosságot adó tevékenységet elősegítő és akadályozó tényezők bemutatása (Bkr. 48.§ ab) pont)**

Az ellenőrzés lefolytatásának személyi és tárgyi akadályai nem voltak.

A belső ellenőr és a vizsgálat alá vont költségvetési szerv, illetve az adott munkafolyamat felelősei az ellenőrzés során összehangolták munkájukat. Minden dokumentum és program hozzáférést a belső ellenőrzés rendelkezésére bocsátottak, ami hozzájárult a hatékonysághoz.

A vizsgálatokhoz a szükséges anyagot, információt és az elvárható segítséget az ellenőrzés megkapta.

A jelentéstervezet az ellenőrzött féllel előzetesen egyeztetésre került. A megállapításokkal, javaslatokkal szemben lényeges kifogás nem merült fel. Az ajánlások konkrét, gyakorlatban megvalósítható feladatokat tartalmaztak, megfelelő alapot biztosítva a hatékonyabb és szabályos működéshez.

**II. A belső kontrollrendszer működésének értékelése**

Az ellenőrzés eredményes működtetéséhez szükség van a megfelelően működő ( és működtetett ) információs, kontroll, értékelési és beszámolási rendszerek kialakítására. A költségvetési szervek belső kontrollrendszeréről szóló 370/2011 (XII.31.) Korm. Rendelet 6.§. (2) bekezdése szerint „A költségvetési szerv vezetője köteles olyan szabályzatokat kiadni, folyamatosan kialakítani és működtetni a szervezeten belül, amelyek biztosítják a rendelkezésre álló források szabályszerű, szabályozott, gazdaságos, hatékony és eredményes felhasználását.”

A Bkr azt is előírja, hogy a költségvetési szerv vezetője köteles kockázatkezelési rendszert működtetni, valamint a szervezeten belül kontrolltevékenységet kialakítani, amelyek biztosítják a kockázatok kezelését és hozzájárulnak a szervezet céljainak eléréséhez.

**1, A belső kontrollrendszer öt elemének értékelése**

**a, Kontrollkörnyezet**

A hivatal és Intézmények céljait alapvetően a képviselő-testület határozza meg az alapító okiratokban, illetve szervezeti és működési szabályzatban. A költségvetési szerv belső szabályzatokban rendelkezik a működéshez, gazdálkodáshoz kapcsolódó és pénzügyi kihatással bíró jogszabályban nem szabályozott kérdésekben.

A változó jogszabályi környezet, a megváltozott feladat bőven ró feladatokat a vezetőkre. A komplex szabályzatrendszer kialakítása folyamatos feladatot jelent. A meglévő szabályzatok folyamatos módosításra. Kiegészítésre, aktualizálásra szorulnak.

**b, Kockázatkezelés**

A kockázatfelmérés során olyan ellenőrzési témákat választottunk, amelyek a szervezet működése során nagyobb kockázattal bírtak.

**c, Kontrolltevékenység**

A kontrolltevékenység részeként minden tevékenységre vonatkozóan biztosítani kell a folyamatba épített előzetes, utólagos és vezetői ellenőrzést, különösen az alábbiak vonatkozásában:

- pénzügyi döntések dokumentumainak elkészítése

- pénzügyi döntések célszerűségi, gazdaságossági, hatékonysági és eredményességi szempontú megalapozottsága

- költségvetési gazdálkodás során az előzetes és utólagos pénzügyi ellenőrzés, a pénzügyi döntések szabályszerűségi szempontból történő jóváhagyását, illetve ellenjegyzését.

- a gazdasági események elszámolása kontrollját.

Révfülöp Község Önkormányzatánál a belső szabályzatok a folyamatba épített előzetes és utólagos vezetői ellenőrzés rendszerét, a pénzgazdálkodással kapcsolatos kötelezettségvállalás, a teljesítés igazolása és pénzügyi teljesítés elrendelésének hatásköri rendjét, az adatvédelmi szabályokat, az iratkezelés szabályait, a költségvetés és zárszámadás elkészítésének rendjét szabályozták.

**d, Információ és kommunikáció**

Az információ és a kommunikáció nélkülözhetetlen a költségvetési szerv működése során a költségvetési szerv céljainak elérése érdekében. Az információ áramlás a vezetők és a dolgozók között folyamatos.

**e, Nyomon követési rendszer (monitoring)**

A belső ellenőrzés utólagos monitoring tevékenység, amely a már megtörtént cselekményt tárja fel. A szervezeten belül működik az operatív monitoring tevékenység.

**III, Intézkedési tervek megvalósítása**

Az elvégzett belső ellenőrzés alapján készített ellenőrzési jelentés megállapításait az érintett vezetők nem vitatták. Az ellenőrzés által feltárt hiányosságok kiküszöbölésére a jegyző intézkedési tervet készített.

Révfülöp, 2020.március 10.

 Készítette: Kövessiné Müller Katalin

 Belső ellenőr